# ΙΤΣΑΚ-ΟΑΣΠ. ΠΡΟΚΑΤΑΡΚΤΙΚΗ ΕΠΕΞΕΡΓΑΣΙΑ ΚΑΤΑΓΡΑΦΩΝ ΣΤΗ ΓΕΦΥΡΑ ΧΑΛΚΙΔΑΣ ΑΠΟ ΤΟ ΣΕΙΣΜΟ ΤΗΣ 28/12/2022 (Μ4.8)

Σαλονικιός Θωμάς, Κύριος Ερευνητής ΙΤΣΑΚ, Δρ Πολιτικός Μηχανικός Μορφίδης Κωνσταντίνος, Εντεταλμένος Ερευνητής ΙΤΣΑΚ, Δρ Πολιτικός Μηχανικός Σε πρόσφατη ερευνητική αναφορά (report) του ΙΤΣΑΚ, προσδιορίζονται οι κύριες ιδοσυχνότητες της καλωδιωτής γέφυρας του Ευρίπου στην Χαλκίδας. Για τον σκοπό αυτό αξιοποιούνται οι καταγραφές του μόνιμου συστήματος ενοργάνωσης της γέφυρας οι οποίες γίνονται σε πραγματικό χρόνο (REAL- TIME) και αποθηκεύονται στο Κέντρο Δεδομένων (Data Center) του ΙΤΣΑΚ. Επίσης χρησιμοποιείται η καταγραφή του σεισμού της Χαλκίδας, Μ4.8, που συνέβη στις 28/12/2022. Για τις καταγραφές αυτές γίνεται ανάλυση τύπου Ταχέως Μετασχηματισμού Fourier (FFT) και προσδιορίζονται οι συχνότητες για τις οποίες εμφανίζεται έξαρση των τεταγμένων στα σχετικά γραφήματα. Στη συνέχεια αξιοποιείται το υπάρχων αναλυτικό προσομοίωμα (μοντέλο) της γέφυρας με επιφανειακά και γραμμικά πεπερασμένα στοιχεία για το οποίο διενεργείται δυναμική ιδιομορφική ανάλυση. Οι αναλύσεις διενεργούνται προκειμένου να καθοριστούν οι ιδιοσυχνότητες για τις οποίες ενεργοποιούνται τα μεγαλύτερα ποσοστά μάζας ήτοι οι κύριες ιδιοτιμές. Η καλωδιωτή γέφυρα της Χαλκίδας παραδόθηκε στην κυκλοφορία τον Ιούλιο του 1993. Το έργο βρίσκεται σε θέση με πολλές δυσμενείς περιβαλλοντικές επιδράσεις οι οποίες δρουν αθροιστικά τα τριάντα περίπου έτη της λειτουργίας του. Το πρώτο σύστημα ενοργάνωσης εγκαταστάθηκε το 1992 με χρηματοδότηση του ΥΠΕΧΩΔΕ και ήταν πρωτοπόρο για την εποχή του με τηλεμετρική παρακολούθηση. Η τότε εγκατάσταση έγινε και με τη συνεργασία του μελετητή του έργου κ. Σταθόπουλου Σταμάτιου, με τον οποίο η συνεργασία συνέχισε με τη μορφή ενημέρωσης πάνω σε κρίσιμες μετρήσεις και αποτελέσματα. Για την δομική παρακολούθηση του έργου δεν έχει γίνει κάποια επίσημη ανάθεση από τον αρμόδιο φορέα διαχείρισής του. Κατά το έτος 2012 με την αλλαγή του συστήματος ενοργάνωσης και την ουσιαστική του αναβάθμιση έγιναν στο πλαίσιο της συντήρησης από ιδιώτη μετρήσεις με δίκτυο παραμορφωσιμέτρων και LVDT εκτενείς μετρήσεις μετακινήσεων στο κατάστρωμα και στους πυλώνες. Τα αποτελέσματα τέθηκαν υπόψη του αρμόδιου Υπουργείου μέσω της Εταιρείας ΔΟΜΗ Α.Ε. Η μόνη προσπάθεια δυναμικού συστηματικού ελέγχου του έργου γίνεται από το ΙΤΣΑΚ μέσω του συστήματος ενοργάνωσης το οποίο εγκαταστάθηκε το 1992, έχει αναβαθμιστεί δύο κυρίως φορές και παρακολουθείται από ερευνητές του ΙΤΣΑΚ χωρίς καμία χρηματοδότηση. Αναφέρεται ότι σύμφωνα με τις σύγχρονες βέλτιστες πρακτικές, για τα συστήματα ενοργάνωσης, χρειάζονται επισκέψεις στο έργο, δοκιμαστικές φορτίσεις με πρότυπο όχημα και εκτενείς αναλύσεις των καταγραφών και του προσομοιώματος της γέφυρας με υψηλές απαιτήσεις σε προσωπικό και χρόνο. Το σύστημα ενοργάνωσης δίνει αρκετές χρήσιμες πληροφορίες για την απόκριση της γέφυρας. Σύμφωνα με την διεθνή πρακτική, εκτός από το υπάρχων σύστημα ενοργάνωσης, το οποίο είναι λειτουργικό, χρειάζονται έλεγχοι και σε άλλα σημεία της γέφυρας τα οποία είναι κρίσιμα για την ασφάλεια. Ειδικότερα αναφέρονται οι έλεγχοι του προεντεταμένου σκυροδέματος των καταστρωμάτων, των καλωδίων ανάρτησης, της δύναμης που παραλαμβάνουν, των πυλώνων και της ιδιαίτερα κρίσιμης θέσης συμβολής των καλωδίων ανάρτησης στις κεφαλές τους. Οι έλεγχοι αυτοί σε συνδυασμό με την εκπόνηση ενός συνδυασμένου και κατάλληλα σχεδιασμένου προγράμματος μετρήσεων θα δώσουν την ακριβή κατάσταση της κατασκευής και θα προκύψουν